На основу Решења о банкротству који је донео стечајни судија Привредног суда у Чачку, број Ст. 13/2016 од 21.09.2016. године, а у складу са чланoвима 131., 132. и 133. Закона о стечају («Службени гласник Републике Србије» број 104/09, 99/2011, 71/2012) и Националним стандардом број 5 – Национални стандард о начину и поступку уновчења имовине стечајног дужника («Службени гласник Републике Србије» број 13/2010), стечајни управник стечајног дужника

**Милан Благојевић МИНЕРВА доо Лучани, у стечају, Радничка бб**

**ОГЛАШАВА**

**продају имовине стечајног, методом jавног надметања**

**Предмет продаје је непокретна и покретна имовина стечајног дужника, груписана у 5 целина, и то.**

|  |  |  |  |
| --- | --- | --- | --- |
| **редни број целине** | **Назив продајне целине** | **Почетна цена у динарима** | **Депозит у динарима** |
| **1** | **1.Земљиште на КП. бр. 1297 и КП 1283/1** –  **П** = **29120 м2,** уписано у Лист непокретности 1100 и 1096 К.О. Лучани, као градско грађевинско земљиште, књижно власништво стечајног дужника.  **2.Грађевински објекти**  **Зграда бр. 1**- **Хала за производњу ПП и ПЕ цеви**, бруто површине 865,50 м²,  **Зграда бр. 3 Објекат хемијске индустрије**, бруто површине 248,00 м²,  **Зграда бр 4 - Хала за производњу ПВЦ цеви**, бруто површине 473,00 м²,  **Зграда бр. 5 - Хала мешача за ПВЦ прах,** бруто површине 237,00 м²,  **Зграда бр. 6 - Зграда за размеравање компоненти, лабораторија и алатница**, бруто површине 222,00 м²,  **Зграда бр. 7 - Зграда магацина и млин за ПВЦ**, бруто површине 275,00 м  **Зграда бр. 8 -Трафостаница**, ПР, бруто површине 77,00 м  **Зграда бр. 9 - Хала шприцераја-стари погон,** бруто површине 585,00 м  **Зграда бр. 10 - Хала шприцераја-нови погон** , делом спратна, површине П 272,00 м²,  **Зграда бр. 11-Зграда за електромашинско одржавање са магацином**, бруто површине 221м2, ,  **Зграда бр. 16 - Магацин примене,** ПР, бруто површине 102м2,  **Зграда бр.17-Хала за примену пластике**, ПР, бруто површине 458м2,  **Зграда бр. 18 - Надстрешица уз халу примене пластике**, бруто површине 105 м2,  **Бунар-**ванккњижно власништво стечјног дужника, на КП 1297.  **Зграда бр. 3 - Компресорска станица**, ПР, изграђена на КП 1274,ЛН 1095 КО Лучани, бруто површине 1358 м2,  Три (3) канцеларије у МБ Наменска ад Лучани, укупне бруто површине 70м2 .  **3.Опрема, ситан инвентар и готови производи у наведеним објектима.**  Спецификација и опис опреме, која се продаје заједно са објектима, налази се у продајној документацији. | **79.868.254,29** | **31.947.302,00** |
| **2** | 1.**Зграда МБ Комерца**, површине 330 м2, приземни део зграде од 8 канцеларија.  **2.** **Опрема у згради МБ Комерц,** према спецификацији из продајне документације. | **1.731.607,00** | **692.642,00** |
| **3.** | **Машине;**  Струг;  Машина за сечење гвожђа,  Сушач коневатор ,  Стубна бушилица мања,  Стубна бушилица већа,  Зидна брусилица, | **264,550,00** | **105.820,00** |
| **4.** | **Вучна машина за пластику**, ручна израда,  **Сечна машина за пластику**, ручне израде. | **210.000,00** | **84.000,00** |
| **5.** | **Све врсте прозвода од пластике: ПВЦ,ПП и ПЕ** | **625.000,00** | **250.000,00** |

Право на учешће у продаји имају сва правна и физичка лица која:

1. након добијања профактуре**, откупе продајну документацију у износу од 30.000,00 динара за целину 1, 10.000,00 динара за целину 2, а за целине: 3,4. и 5 у износу од по 5.000,00 динара** (Цене су без ПДВ-а). Профактура се може преузети сваког радног дана у периоду од 09,00 до 14,00 часова, у просторијама стечајног управника у Горњем Милановцу, Кнеза Александра 102/16, контак телефон : 063/173 8446.

2. **уплате депозит** на текући рачун стечајног дужника бр**. 155-31291-33** код Халк банке ад Београд, у висини износа депозита означеног у горњој табели, са позивом на редни број целине из огласа, **најкасније 5 радних дана пре одржавања продаје** (***рок за уплату депозита је* *12.3.2018).***  У случају да се као депозит положи првокласна банкарска гаранција, оригинал исте се ради провере мора доставити **искључиво лично стечајном управнику**, у року од пет дана пре одржавања продаје. Банкарска гаранција мора имати рок важења 40 дана од дана продаје, односно до 26.04.2018. године.

3. **потпишу изјаву о губитку права на враћање депозита и уговор о чувању поверљивих података** (који чине саставни део продајне документације,

Након уплате депозита, а најкасније пет дана пре одржавања јавног надметања, потенцијални купци, ради правовремене евиденције, морају предати стечајном управнику образац пријаве за учешће на јавном надметању, потписан лично или од страрне овлашћеног лица, као и доказ о овлашћеном лицу, доказ о уплати депозита или копију банкарске гаранције, потписану изјаву о губитку права на враћање депозита, извод из регистра привредних субјеката, ако се као потенцијални купац пријављује правно лице.

Имовина се купује **у виђеном стању** и може се разгледати након откупа продајне документације, у договору са стечајним управником, а најкасније 10 дана пре заказане продаје (уз претходну најаву стечајном управнику).

**Јавно надметање одржаће се дана 17.03.2018. године, у 12,00 часова на адреси стечајног дужника: Лучани, ул Радничка бб.**

**Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 10,00 до 11,50 часова, на истој адреси.**

Стечајни управник или лице које он овласти, спроводи јавно надметање тако што: региструје лица која имају право учешћа на јавном надметању (имају овлашћење или су лично присутни); отвара јавно надметање читајући правила надметања; позива учеснике да истакну понуду на оглашену цену, коју су спремни да плате; одржава ред на јавном надметању; проглашава купца када нико од других учеснике не истакне већу цену од последње понуђене цене, и потписује записник.

Купопродајни уговор се потписује у року од 5 радних дана од дана одржавања јавног надметања.

Проглашени Купац је дужан да уплати преостали износ купопродајне цене у року од 10 дана од дана потписивања купопродајног уговора. Тек након уплате купопродајне цене и добијања потврде од стране стечајног управника о извршеној уплати у целости, потисује се Записник о примопредаји предмета купопродаје, и купац стиче право спровођења промена у одговарајућим регистрима.

Свако лице које је стекло право на учешће јавном надметању, у складу са условима прописаним овим огласом, губи право на депозит, у складу са Изјавом о губитку права на враћање депозита.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита, а за Купца се проглашава други најбољи понуђач.

Учесницима који на јавном надметању нису стекли статус купца или другог најбољег понуђача, депозит се враћа у року од 8 дана од дана јавног надметања. Другом најбољем понуђачу на јавном надметању, депозит се враћа у року од 15 дана од дана јавног надметања.

Порези и трошкови се додају на постигнуту купопродајну цену, и исти падају на терет купца.

Oвлашћено лице: Стечајни управник, Мила Сташевић - контакт телефон: 063/173 8446

и сарадик стечајног управника, контакт телефон: 065/60 44 558